**LIQUI MOLY slår seg på lag med Chicago Bulls**

Den tyske oljeprodusenten inngår en toårig reklameavtale med NBA-laget

**September 2018 – Den tyske eksperten på oljer og additiver LIQUI MOLY slår seg på lag med Chicago Bulls. LIQUI MOLY betaler et sjusifret beløp for reklamer på stadion og i sosiale medier for å fange oppmerksomheten til den store tilhengerskaren som følger det amerikanske basketballaget. «Det er vårt hittil største sponsingprosjekt i USA», forteller Peter Baumann, markedsføringssjef hos LIQUI MOLY.**

Logoen til oljeprodusenten vil bli strategisk plassert i United Center (blant annet på begge kurvstativene) og fremhevet i Bulls' digitale kanaler. I tillegg får LIQUI MOLY mulighet til å invitere kunder til Chicago Bulls og kampene de spiller.

«Dette transatlantiske samarbeidet er langt mer enn bare en investering i den nordamerikanske forretningsvirksomheten vår», understreker Peter Baumann. NBA er verdens helt klart mest populære basketballiga, og har flere hundre millioner publikummere. Chicago Bulls er ett av lagene som har flest og særlig lojale fans, ikke bare i USA, men også i Sør-Amerika, Europa, Asia og Australia. Med en anslått fanskare på hele 175 millioner er det USAs mest populære profflag.

«Kombinasjonen av en populær idrett, en kjent liga og et sterkt lag med mange fans passer oss midt i blinken», betoner Peter Baumann. «Gjennom samarbeidet håper vi å promotere LIQUI MOLY ekstra, først og fremst i USA, men også andre steder. Både Chicago Bulls og LIQUI MOLY er internasjonalt rettede, globale merkevarer på sine respektive områder.»

«Vi gleder oss over å ha funnet en så sterk samarbeidspartner som LIQUI MOLY. Et premiummerke som deler vår globale utstråling og evige streben etter kvalitet og topprestasjoner, er en perfekt match for oss», sier Matthew Kobe, Vice President of Business Strategy & Analytics hos Chicago Bulls.

Selv om LIQUI MOLY primært sponser motorsport, er merket stadig oftere å se også utenfor racerbanene. På det tyske hjemmemarkedet har LIQUI MOLY i en årrekke hatt et eksklusivt partnerskap med Ratiopharm Ulm, som spiller i bundesligaen i basket. I USA har LIQUI MOLY det siste året samarbeidet med LA Kings i ishockeyligaen NHL.

Det går så det suser for LIQUI MOLY i USA. I første halvår økte omsetningen med rundt 40 % i forhold til samme periode året før. Bedriften har investert stort i det nordamerikanske markedet, og har i løpet av de to siste årene mer enn fordoblet personalet der.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2017 kom på 532 millioner euro.

**Kontaktinformasjon:**

LIQUI MOLY GmbH

Peter Szarafinski

Head of Media Relations International

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de

Chicago Bulls

Beth Grady

Senior Manager of Public & Media Relations

United Center

1901 W. Madison St.

Chicago, IL 60612-2459

Tel.: +1 (312) 455-4000

bgrady@bulls.com